สวัสดีค่ะ ตอนนี้หนูอายุ 22 ปีในช่วงหลัง ตั้งแต่อายุ 20 ในแต่ละเดือนเวลาเป็นประจำเดือนจะปวดท้องมาก ปวดจนทนไม่ไหวต้องทานยาแก้ปวดท้องอยู่ตลอด และสีของเลือดประจำเดือนสังเกตจะเห็นได้ว่ามีสีน้ำตาลเข้มและมีประจำเดือนออกมาน้อยมาก ปกติตั้งแต่เริ่มเป็นประจำเดือนตั้งแต่อายุ 15 ประจำเดือนจะมา 5-7 วัน แต่เมื่ออายุ20 เริ่มสังเกตเห็นว่าเมื่อมีประจำเดือน จะมาแค่ 3-4 วัน ประกอบกับมีอาการปวดท้องมากๆและประจำเดือนมีสีน้ำตาล จึงอยากทราบว่าหนูควรจะทำอย่างไร การทานยาแก้ปวดท้องประจำเดือนบ่อยๆจะมีผลกระทบต่อร่างกายหรือไม่ หรือจะเกิดโรคอะไรตามมาหรือเปล่าคะ ??
สวัสดีครับ อาการปวดท้องน้อยนั้นเป็นอาการปวดของอวัยวะที่อยู่ในบริเวณอุ้งเชิงกรานหากเป็นในผู้หญิงก็อาจจะสัมพันธ์กับการมีประจำเดือนหรือเกิดจากสาเหตุเหล่านี้ได้ครับ1.ปวดเกร็งประจำเดือน2.มีถุงน้ำรังไข่3.เยื่อบุโพรงมดลูกเจริญผิดที่4.อุ้งเชิงกรานอักเสบ5.โรคอื่นๆเช่นลำไส้อักเสบเนื่องจากมีอาการมานานแล้ว และแต่ละโรคนั้นมีวิธีรักษาที่แตกต่างกันจึงควรพบคุณนรีเวชเพื่อทำการตรวจวินิจฉัยและรักษาต่อไปจะดีที่สุดครับ และไม่ควรใช้ยาแก้ปวดต่อเนื่องครับ เพราะอาจจะไม่ถูกโรค และมีผลทำให้ไตทำงานหนักและเป็นพิษต่อไตในระยะยาวครับ